Heiser opp

«Heiser opp» er en coverlåt med humortrioen Prima Vera hvor kompet ble innspilt 24.-27. august 1981 i Roger Arnhoff Studio i Oslo. Lava var musikere.Absolute Prima Vera – cover informasjon. Vokal ble lagt på 1. september samme år.informasjon på videobånd som opptaket stammer fra. Sangen har kun blitt utgitt på Rest of the best vol 2,5 den 26. september 2000.

Originalen heter «Coming Up» og ble skrevet av Paul McCartney som ga ut sin versjon på singel i april 1980, og en måned senere på albumet McCartney II. Originalteksten gir diverse råd til personer som vil ha bedre en tilværelse, «til å holde seg i nærheten» («stick around»).

Prima Veras tekst handler om kjendiser som tar ansiktsløftninger, og Ivar Ruste, Ola Neegård, Harald Tusberg og Kjell Thue blir nevnt. For å ta brodden av sparkingen til de nevnte kjendiser, blir også Jahn Teigen nevnt. McCartney ville ha Prima Veras tekst oversatt til engelsk slik at han skjønte hva den handlet om. Det ble til at han nektet Prima Vera å gi ut «Heiser opp».Absolute Prima Vera – cover informasjon. Da Prima Vera hadde pressekonferanse sommeren 1999 i forbindelse med utgivelsen av Prima Vera Show, ble de spurt om dette. Da fleipet Tom Mathisen med at McCartney muligens selv hadde nettopp kommet fra kirurgen den dagen han leste Prima Veras oversatte tekst. Men i et intervu fra 2001, fortalte Teigen at det heller skyldtes at McCartney ville at oversatte tekster til sanger som han hadde opphavsrett til, skulle følge den opprinnelige tekstens innhold.

Opptaket som havnet på Rest of the best vol 2,5, stammer fra et videoopptak som ble tatt opp i studio. Teigen og Mathisen står ved hver sin mikrofon og legger på vokal. De kommer i mål på to tagninger, og lyden på den beste fremførelsen, ble valgt ut til CD-en. I kontrollrommet sitter Herodes Falsk og tekniker Ola Johansen.jfr mail fra Tom Mathisen til Prima Vera fan i år 2000.

En liten del av videoopptaket ble sendt på NRK 18. september 1999 i programmet Og det er langt å gå.

 Referanser 

Kategori:Prima Vera-sanger
Kategori:Paul McCartney